એબીવીપીના આ ઉગ્ર વિરોધ કાર્યક્રમે શિક્ષણ જગતમાં ભારે ખળભળાટ સર્જયો છે. એબીવીપીના કાર્યકરો સવારે ૧૧.૩૦ વાગ્યાના અરસામાં એ બ્લોકમાં આવેલ કેમસ્ટ્રી ભવનમાં ધસી ગયા હતા. અહી તેમણે ભવનના વડા બક્ષીને તેમની ચેમ્બરમાંથી બહાર કાઢી ધોલધપાટ કર્યા બાદ તેમના ચહેરા પર કાળો પદાર્થ ફેંકી તેમને નીચે પાડી દીધા હતા. સમગ્ર મુદ્દે બક્ષીએ પોલીસ સ્ટેશનમાં ફરિયાદ નોંધાવી હતી. કચ્છ યુનિવર્સિટીના પ્રોફેસર સાથે વિદ્યાર્થીઓના ગેરવર્તનથી શિક્ષણ જગતમાં ચકચાર મચી ગઇ છે. એબીવીપીના ટોળા દ્વારા પ્રોફેસર પર હુમલાનો મામલે વિવિધ શૈક્ષણિક સંસ્થાઓ દ્વારા કરાયો વિરોધ કરવામાં આવ્યો હતો. સમગ્ર મુદ્દે કલેક્ટર અને પોલીસ વડાને આવેદનપત્ર પાઠવી આરોપીઓ સામે કડક પગલા લેવાની માગ કરી હતી.